กรุงศรีจ่ายปันผล5กองทุนร่วม278ล.
บลจ.กรุงศรี เตรียมปิดสมุดทะเบียนพักการโอนหุ้น เพื่อสิทธิรับเงินปันผล 5 กองทุนกว่า 278 ล้านบาท
29 ส.ค. 2554

บลจ.กรุงศรี เตรียมปิดสมุดทะเบียนพักการโอนหุ้น เพื่อสิทธิรับเงินปันผล 5 กองทุนกว่า 278 ล้านบาท
นายฉัตรพี  ตันติเฉลิม  ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทจะจ่ายเงินปันผล 5 กองทุนในวันที่ 26 ส.ค.2554 เป็นเงินรวม 278 ล้านบาท กำหนดปิดสมุดทะเบียนผู้ถือหน่วยลงทุนเพื่อสิทธิ์ในการรับเงินปันผลในวันที่ 11 ส.ค.นี้ 
กองทุนทั้ง 5 กองทุน ประกอบด้วย กลุ่มกองทุนหุ้น 3 กองทุน ได้แก่ กองทุนเปิดกรุงศรีอิควิตี้ปันผล (KFSEQ-D) สำหรับผลดำเนินงานตั้งแต่วันที่ 1 ม.ค.2553 ถึง 30 มิ.ย.2554 จ่ายปันผล 0.25 บาทต่อหน่วย  กองทุนเปิดกรุงศรีหุ้นปันผล (KFSDIV) สำหรับผลดำเนินงานตั้งแต่วันที่ 1 เม.ย.2553 ถึง 30 มิ.ย.2554 จ่ายปันผล 0.50 บาทต่อหน่วยและกองทุนเปิดกรุงศรีไฟแนนเชี่ยลโฟกัสปันผล (KFFIN-D) สำหรับผลดำเนินงาน ตั้งแต่วันที่ 1 ก.ค.2553 ถึง 30 มิ.ย.2554  ปันผล 0.84 บาทต่อหน่วย 
ขณะที่กลุ่มกองทุนรวมหุ้นระยะยาว (LTF) จะจ่ายปันผล 1 กองทุน ได้แก่ กรุงศรีหุ้นระยะยาวปันผล 70/30 (KFLTFD70) สำหรับผลดำเนินงานตั้งแต่วันที่ 1 ก.ค.2553 ถึง 30 มิ.ย.2554 จ่ายปันผล 1.00 บาทต่อหน่วย  รวมทั้งกองทุนเปิดกรุงศรีทุนทวี 3(KFTW3) ซึ่งเป็นกลุ่มของกองทุนรวมผสมจ่ายปันผลสำหรับผลการดำเนินงานตั้งแต่วันที่ 1 เม.ย.2553 ถึง 30 มิ.ย.2554 จ่ายปันผล 0.75 บาทต่อหน่วยเช่นกัน
“กองทุนมีการจ่ายเงินปันผลอย่างต่อเนื่องถสะท้อนให้เห็นถึงการบริหารกองทุนที่มีผลดำเนินการที่ดีอย่างสม่ำเสมอ  โดยเฉพาะผลตอบแทนของกองทุนที่เน้นลงทุนในหุ้นถือว่าอยู่ในระดับที่น่าพอใจ ส่วนหนึ่งได้รับปัจจัยสนับสนุนมาจากการปรับตัวเพิ่มขึ้นของหุ้นไทยในช่วงที่ผ่านมา  รวมถึงความสามารถในการบริหารจัดการกองทุนของผู้จัดการกองทุน การคัดกรองหุ้นเข้าพอร์ตและตัดสินใจเลือกจังหวะเข้าลงทุนที่เหมาะ”นายฉัตรพี กล่าว